สวัสดีค่ะ ดิฉันมีเรื่องจะปรึกษา ดิฉันประจำเดือนไม่มา2เดือนแล้วค่ะตั้งแต่มกราจนถึงป้จจุบันนี้ ถ้าในช่วงนี้ดิฉันมีอะไรกับสามีแล้วจะมีโอกาสท้องมั้ยค่ะ ก่อนหน้านี้ประจำเดือนดิฉันมาปกติเลยค่ะไม่เคยขาดเลย มีแค่ช่วงนี้เท่านั้นที่ไม่มา (อยากมีลูกค่ะ) ช่วงนี้ดิฉันนอนดึกขึ้นจากเดิมมากค่ะ แล้วน้ำหนักก้อขึ้นด้วยจะมีผลให้ประจำเดือนไม่มารึเปล่าค่ะ รบกวนตอบด้วยนะคะ ขอบค่ะ
สวัสดีค่ะ การที่ประจำเดือนมาไม่ตรงตามรอบ ทั้งๆที่ก่อนหน้านี้มาตรงตามรอบตลอด ร่วมกับการมีเพศสัมพันธ์ที่ไม่ได้มีการคุมกำเนิด มีโอกาสค่ะ ที่น่าจะมีการตั้งครรภ์เกิดขึ้นได้เเนะนำว่า ให้ลองตรวจปัสสาวะเพื่อดูการตั้งครรภ์ก่อนค่ะ ถ้าไม่พบการตั้งครรภ์ อาจลองตรวจซำ้ในอีก 1-2 สัปดาห์ค่ะ ถ้ารอบเดือนขาดไป 3 เดือน เเนะนำให้ไปพบสูตินรีเเพทย์ค่ะ เพื่อตรวจหาสาเหตุที่รอบเดือนไม่มาค่ะ เพราะอาจมีปัญหาเรื่องการไม่ตกไข่ค่ะ ซึ่งอาจเกิดจากการที่ ไข่ไม่ตกได้บ้างจากการที่มีภาวะเครียด กังวล น้ำหนักตัวเพิ่มหรือลดจากปกติ หรือถุงน้ำรังไข่ หรือฮอร์โมนผิดปกติ เช่น ไทรอยด์ โปรเเลคติน